J&B Lodge | LekkeSlaap
J&B Lodge is 'n betowerende selfsorg-eenheid net 1 km buite Underberg op die Kokstadpad. Dié eenheid het pragtige berguitsigte en kyk uit oor die Hodgson's Peaks en Sani-bergpas.
Die eenheid het 1 slaapkamer, 'n privaat badkamer, 'n volledig toegeruste kombuis en 'n oopplan-leefarea met volledige HD-DStv. Die sitkamerarea lei na 'n sonnige dek met lieflike uitsigte. Onderdakparkeerplek is beskikbaar met 'n aparte ingang.
Ontspan voor die kaggel in die sitkamerarea op 'n koue wintersnag. Geniet 'n skemerkelkie op die dek terwyl jy kyk hoe die son agter die berge verdwyn. Die Underberg Country Club is ideaal vir 'n potjie gholf en is net 'n kort entjie se ry hiervandaan.